EFORLส่งงบฯปี 60 ขาดทุน 1.16 พันลบ. ตลท.ปลด SP เช้านี้หลังถูกห้ามซื้อขายนานครึ่งเดือน
EFORL พร้อมกลับเข้าเทรดหลังถูกห้ามซื้อขายนานเกือบเดือน ตลท.ปลดล็อคเครื่องหมาย SP เมื่อส่งงบฯปี 60 ขาดทุน 1.16 พันลบ.
21 มี.ค. 2561

ตลาดหลักทรัพย์แห่งประเทศไทย (ตลท.) ปลดเครื่องหมาย SP ห้ามซื้อขายหลักทรัพย์ของบริษัท อี ฟอร์ แอล เอม จำกัด (มหาชน) หรือ EFORL ตั้งแต่การซื้อขายภาคเช้าวันนี้ (21 มีนาคม 2561) ภายหลังจากบริษัทฯนำส่งงบการเงินประจำปี สิ้นสุดวันที่ 31 ธันวาคม 2560 ผ่านระบบเผยแพร่ข้อมูลของตลาดหลักทรัพย์เป็นที่เรียบร้อยแล้ว
โดยบริษัทประกาศผลการดำเนินงานประจำปี 2560 สิ้นสุดวันที่ 31 ธ.ค.2561 มีผลขาดทุนสุทธิ 1,163  ล้านบาท หรือมีผลขาดทุนสุทธิ  0.0762 บาทต่อหุ้น ซึ่งเป็นการขาดทุนเพิ่มขึ้นเมื่อเทียบกับเมื่อปีก่อนมีผลขาดทุนสุทธิ 614.45 ล้านบาท หรือ 0.0574 บาทต่อหุ้น
อนึ่งก่อนหน้านี้ตลาดหลักทรัพย์ขึ้น SP หลักทรัพย์ของบริษัท EFORL กรณีไม่ส่งงบการเงินสิ้นสุดวันที่ 31 ธ.ค. 2560 ตั้งแต่วันที่ 2 มี.ค.2561